OpenLLM-France/wikimedia huggingface dataset:
# Euskal Herriko bidaia-gida/Herriz herri/Marañón

Marañón Euskal Herriko udalerri bat da, Nafarroa Garaian. 52 biztanle ditu.

## Ibilbideak

Kriterio hori betetzen duen orrialderik ez dago.

## Ikus, gainera

* Euskal Herriko bidaia-gida

## Kanpo estekak

* Marañón Wikipedian
# Euskal Herriko bidaia-gida/Herriz herri/Los Arcos

Los Arcos Euskal Herriko udalerri bat da, Nafarroa Garaian. 1.151 biztanle ditu.

## Ezagutu

Lizarra eta Viana herrien artean dago, Odron ibaiak zeharkatua, nafar erregeek maiz eta nabarmen haren alde eginiko herri hau.
Donejakue bidearen geldiune ezinbestekoa, haren bazterretako bakoitzean historia, artea, folklorea eta gastronomia sumatzen dira. Donejakue bidea ospitalez, ostatuz, eta noblezia-etxez josia dagoen kale nagusitik barna doa, eta Los Arcos herriak izan zuen indarra erakusten digu, pelegrinen joanari zein bidegurutze izateari esker.
Herriko alde zaharra Erdi Aroko itxurakoa da, kale luze eta paraleloak jantzita. Garai batean harresiz inguratuak ziren kaleok, baina geroago eraikin berriak egiteko erabili ziren.
Gotor-plaza haren lekuko gisa, bi portale ditugu: Estankokoa eta Gaztelakoa, garaipen arkuaren itxuraz. Azkenik, Santa Maria eliza nafar barrokoaren multzo harrigarrienetakoa da, arras aberatsa eta ikusgarria.
Abuztuaren 14-20 bitarte, Jasokundeko Ama Birjinaren eta San Rokeren omenez, herriko jaiak ospatzen dira. Egunotan entzierroak eta behi suharren txuliaketak, musika eta su festa ditugu karriketako animagarri.
Jaiak ospatu aurreko igandean, artisau azoka egoten da herrian.
Herriaren kanpoaldean, Logroñora bidean dago Nafarroako zirkuitua, Motorrentzako B mailako eta autoentzako 2 D1 mailako lehiaketak egiteko eta 1 formulako entrenamenduetarako prestatuta dago; Espainiako ipar-mendebaldean ez dago halako azpiegiturarik. Horrez gain, kart-pista bat dauka, edonork arrisku-kirol hau era dibertigarrian praktikatu ahal izateko.

## Zer ikusi

Santa Maria eliza

## Ibilbideak

Kriterio hori betetzen duen orrialderik ez dago.

## Non jan

Ezequiel Monaco ostatua Meson de Gargantua Suetxe Villa Los Arcos

## Lo egin

Casa de la abuela Casa Luzuriaga Mavi Monaco ostatua Suetxe

## Ikus, gainera

* Euskal Herriko bidaia-gida

## Kanpo estekak

* Los Arcos Wikipedian
* ↑ https://www.turismo.navarra.es/eus/organice-viaje/recurso.aspx?o=2360&
# Euskal Herriko bidaia-gida/Herriz herri/Lüküze-Altzümarta

Lüküze-Altzümarta Euskal Herriko udalerri bat da, Nafarroa Beherean. 414 biztanle ditu.

## Ibilbideak

Kriterio hori betetzen duen orrialderik ez dago.

## Ikus, gainera

* Euskal Herriko bidaia-gida

## Kanpo estekak

* Lüküze-Altzümarta Wikipedian
# Euskal Herriko bidaia-gida/Herriz herri/Mallabia

Mallabia Euskal Herriko udalerri bat da, Bizkaian. 1.160 biztanle ditu.

## Zer egin?

* Zengotita auzotik Oiz mendira (1076 m) igo.

## Ibilbideak

* Euskal Herriko bidaia-gida/Ibilbideak/Lea: iturburutik itsasora

## Ikus, gainera

* Euskal Herriko bidaia-gida

## Kanpo estekak

* Mallabia Wikipedian
# Euskal Herriko bidaia-gida/Herriz herri/Longida

Longida Euskal Herriko udalerri bat da, Nafarroa Garaian. 309 biztanle ditu.

## Ibilbideak

Kriterio hori betetzen duen orrialderik ez dago.

## Ikus, gainera

* Euskal Herriko bidaia-gida

## Kanpo estekak

* Longida Wikipedian
# Euskal Herriko bidaia-gida/Herriz herri/Lukin

Lukin Euskal Herriko udalerri bat da, Nafarroa Garaian. 129 biztanle ditu.

## Ibilbideak

Kriterio hori betetzen duen orrialderik ez dago.

## Ikus, gainera

* Euskal Herriko bidaia-gida

## Kanpo estekak

* Lukin Wikipedian
# Euskal Herriko bidaia-gida/Herriz herri/Markina-Xemein

Markina-Xemein Euskal Herriko udalerri bat da, Bizkaian. 5.037 biztanle ditu.

## Ibilbideak

* Euskal Herriko bidaia-gida/Ibilbideak/Lea: iturburutik itsasora
* Euskal Herriko bidaia-gida/Ibilbideak/Maax mendia eta 36ko gerrako lubakiak
* Euskal Herriko bidaia-gida/Ibilbideak/Mendi misteriotsuetan barrena

## Ikus, gainera

* Euskal Herriko bidaia-gida

## Kanpo estekak

* Markina-Xemein Wikipedian
# Euskal Herriko bidaia-gida/Ibilbideak/Las Roscasko zirkuitoa

Ibilbide hau Alhama ibaiaren ibarraren eta forma bitxiak osatzen dituzten konglomeratuez osatutako Las Roscas mendigune bereziaren inguruan egingo dugu.

## Ibilbidea

Zirkuitua Fiterotik Cascante eta Valverderaino doazen errepideen bidegurutzetik abiatzen da. Valverdera doana hartuko dugu, eta Alhama ibaiaren ibarrean barneratzen den nekazaritza-bide batetik jarraituko dugu berehala.
Bécquerren elezahar baten lekua den "mairuaren kobazuloaren" eta Nafarroan egoerarik onenean dauden elurzuloetako baten ondotik igaroko gara. Gora egin ahala, Tudejen gaztelu arabiarraren aztarnak gordetzen dituen muino bat ikusiko dugu ezkerrean.
Bideak lepo bateraino jarraitzen du. Bertatik, konglomeratuen formazio harkaiztsu berezi batzuk ikusiko ditugu, Las Roscas izenekoak. Ibilbideko elementurik erakargarrienak dira. Harkaitzen hormetan sarguneak eta irtenguneak utzi dituen higadurak ikuskizun geomorfologiko paregabe bat oparituko digu. Azkenik, Blancaresko sakanetik errepidera itzuliko gara.

## Erreferentziak

* ↑ https://www.turismo.navarra.es/eus/que-ver-hacer/recurso/Senderosyrutasbici/7533/Sendero-
# Sukaldaritza liburua/Errezetak/Frantxipan bizkotxoa

FRANTXIPAN BIZKOTXOA
MAHAIKIDEAK: 10

## OSAGAIAK

* Mazapana: 500 g.
* Arrautzak: 6.
* Zuringoak: 12.
* Azukrea: 300 g.
* Irin ahula: 300g bahetu.
* Arto irin findua: 200 g.
* Azukre hautsa: 200 g.
* Estaltzeko azukre hautsa.

## PRESTAKETA

* Piztu labea 170ºC-tan.
* Frantxipan bizkotxoa egiteko erabiliko dugun moldea gurinarekin eta irinarekin estali.
* Mazapana pertz batean desegin eta arrautzak binaka elkartu nahasten dugun bitartean.
* Aparteko pertz batean, zuringoak irabiatzen hasi eta erdi altxatuak daudenean gehitu azukrea eta bukatu guztiz harrotzen.
* Elkartu aurreko orearekin kontu handiz.
* Nahastu ore hau guztia irinarekin.
* 170ºC-tan labean egosi 45 minutu inguru.
* Desmoldatu eta hotzean glas azukrearekin estali.

## AHOLKUAK

* Bizkotxo honek mazapana ematen du.
* 0so bizkotxo pisutsua dugu.
# Sukaldaritza liburua/Errezetak/Frijitzeko orea

Frijitzeko orea edo Orli pasta
* Irina: 130 g.
* Gatza.
* Ur oso hotza: 80 ml.
* Legamia hautsa: 5 g. ez da ezinbestekoa.

## PRESTAKETA

* Katilu batean gorringoa gatzarekin irabiatu, irina eta legamia gehitu eta dena ongi nahasi. Jarraian, ur izoztua poliki-poliki gehitu hagatxoarekin nahasten dugun bitartean.
* Erabili ore hau osagaiak estaltzeko.
* Errezeta originalean bi gari irin erabiltzen dira: normala eta trisol irina, ur izoztua eta gatza. Trisol irina lortzeko arazoak direla medio, gorringoa gehituko diogu. Eta ura hotz mantentzea zaila denez, legamia gehituko diogu.
# Sukaldaritza liburua/Errezetak/Fruta brotxeta plantxan

Fruta brotxeta plantxan

## OSAGAIAK

* Anana : 1/4.
* Mangoa: 1.
* Azukrea: 50 g.
* Piperbeltza.
* Kanela hautsa.
* Oreganoa.

## PRESTAKETA

* Frutak zuritu ondoren, haragia karratuetan moztuko dugu.
* Karratu hauek ziztatu hagatxoetan fruitu desberdinak tartekatuz. Bakoitzetik 3 zati jarri.
* Bestetik plater batean azukrea espeziekin nahasiko dugu.
* Hagatxo hauek azukre eta espezietan hauetan pasa.
* Olio tanta batekin plantxa bero batean kolorea emango diogu lau aldetatik.

## AHOLKUAK

* Edozein haragi plateren hornigai bikaina izan liteke.
* Beste fruitu batzurekin ere egin daiteke.
# Sukaldaritza liburua/Errezetak/Fouti arroza

MAHAIKIDEAK: 4.

## OSAGAIAK

FOUTI ARROZA "Ginea konakriko plater tradizionala"
MAHAIKIDEAK: 2.
* Palma olioa: 75 ml.
* Alberjinia: 1 dadotan.
* Tomate naturala: 1 azal eta hazirik gabe dadotan.
* Okra:2 lautan.
* Piper mina freskoa: 1 lautan.
* Piper berde italiarra:1 dadotan.
* Sumbara edo netetou hazia: 50 g.
* Arroz zuria: 200 g.
* Tipula:1/2 lerrotan.
* Haragi pastilla: 1/2.
* Tipulin hostoa: Ale batzuk.
* Limoia: 1

## PRESTAKETA

* Jarri kazola batean olio zurrusta motz bat.
* Gehitu, alberjinia, piper berdea, pipermina, eta okra.
* Erregosi eta barazkiak gorritzen hasitakoan nahastu tomatea. Su baxuan ondo bigundu arte kozinatu.
* Almaiza batean jarri gatz eta haragi pastilla, xehatu ondoren gehitu barazki hauek eta birrindu.
* Beste alde batetik piztu labea 80ºC eta sartu bertan sumbara edo netetou haziak minutu batzuetan.
* Arroz zuria burutu.
* Zartagin batean jarri olioa berotzen eta bertan erregosi tipula.
* Platera muntatzeko jarri azpian arroz Zuria eta honen gainean lehenik barazki birrindua, tipula erregosia eta azkenik sumbara haziak.
* Limoia nahi izatera ontzeko erabiliko dugu.

## AHOLKUAK

* Sumbara haziak ezingo bagenitu lortu, sesamokoekin burutu genezake errezeta hau.
# Sukaldaritza liburua/Errezetak/Frantziar lekak perretxiko eta otarrainxkekin

Errezeta-liburuaren parte. Frantziar lekak perretxiko eta otarrainxkekin

## Osagaiak

4 pertsonarentzako osagaiak:
* 600 g leka.
* 200 g perretxiko.
* Dozena bat otarrainxka.
* Tomate ale bat.
* 2 baratxuri ale.
* Oliba olio a.
* Gatza.

## Pausoak

Frantziar leken berezitasuna da lekak borobilak direla. Behin egosi ondoren, kolore berde bizia hartzen dute eta haragi mamitsua daukate. Lekek bi ertzetan dituzten gogortasunak kendu, eta ontzi batean ipini ur hotzetan, hamar bat minutuz. Horrela, garbitu egingo dira, eta urez hidratatu ere bai.
Lapiko bat urarekin ipini, eta irakiten jarri, gatz pitin batekin. Irakitean lekak bertara bota, eta 15 bat minutuz irakiten eduki. Ondoren, berriz ere, ur hotzetara pasatu, egosi puntua gorde dezaten.
Zartagin batean oliba olio zorrotada bat jarri, eta bi baratxuri aleak txiki-txiki moztu, eta gehitu. Baratxuri ak dantzan hastean, perritxikoak osorik bota. Hiru bat minutuz dena ongi erregosi, eta ontzi batera atera, eta gorde.
Beste zartagin batera olio zorrotada bat bota, eta dugun tomate alea karratu txikietan moztuta oliora gehitu; gatz pitin bat bota, eta pare bat minutuz eduki su motelean.
Bitartean, otarrainxkak zuritu, eta zartagin batera bota. Bi minutuz eduki ondoren, buelta eman, eta lekak eta perretxikoak gehitu. Guztia berotu arte eduki zartagian, nahastuz, eta prest izango da platerera zerbitzatzeko.
Argazkian ikusten den bezala, tomate ari azala kenduz gero, azalarekin apaingarri polit bat egin daiteke.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/12
# Sukaldaritza liburua/Errezetak/Fruitu lehor, antxoa eta granada ozpin-olioa

FRUITU LEHOR, ANTXOA ETA GRANADA OZPIN-OLIOA
KOPURUA: 300ml Prestatzeko.

## OSAGAIAK

* Hurra: 20 g. zatitua.
* Arbendol: 20 g. zatitua.
* Pintatxo: 20 g. zatitua
* Granada: 20 g.
* Antxoa gatzatua: 2 karratutan.
* Oliba olioa: 200 ml.
* Jerezko ozpina: 50 ml.
* Gatza.
* Piperbeltza.

## PRESTAKETA

* Puskatu fruitu lehorrak almaizean zati ertainetan.
* Katilu batean nahastu olioa, ozpina, gatza eta piperbeltza.
* Ozpin-olio honi gehitu, fruitu lehorrak, granada eta antxoa.
* Ongi nahasi.

## AHOLKUAK

* Edozein entsalada ontzeko balioko ditu.
* Tipulina ere erabil genezake, lurrin zapore ederra emango lioke.
# Sukaldaritza liburua/Errezetak/Fruitu lehor entsalada

FRUITU LEHOR ETA AHUNTZ GAZTA ENTSALADA
MAHAIKIDEAK: 4

## OSAGAIAK

* Oliba olio birjina: 75 ml.
* Ardo ozpina edo sagardo ozpina: 15-20 ml.
* Gatza.
* Piperbeltza.
* Eskarola: 4 eskukada, ondo garbitu, lehortu eta zatituak.
* Intxaurra: 50 g. almaizean zanpatu eta ale larrietan.
* Almendra edo arbendol txigortuak: 50 g., almaizean zanpatu ale larritan.
* Piñoia: 50 g. txigortuak.
* Mahaspasa: 50 g. 10 minutu beratuak.
* Ahuntz gazta: 300 g. dadotan.
* Tipulin hostoa: Xehatu.

## PRESTAKETAK

* Katilu batean nahasi ozpin-oliorako osagaiak.
* Pertz batean jarri eskarola, fruitu lehorrak, mahatsa.
* Busti ozpin-olioarekin eta esku garbiekin nahasiz blaitu osagai guztiak.
* Eskukada bat jarri eta zabaldu plateraren erdian.
* Zabaldu gainetik ahuntz gazta dadotan.
* Edertu, albotik ozpin-olio tanta batzuk eta tipulin hostoa zabalduz.

## AHOLKUAK

* Gordinik jan behar diren letxugak aldez aurretik ongi desinfektatu, garbitu eta lehortu behar izaten dira. Desinfektatzeko lixiba bereziak likidoan edo pastillan saltzen dira. Horretarako saltzaileak adierazitako ur kantitatean dagozkion tantak edo pastillak bota ondoren, letxugak bertan murgiltzen dira. Dagokion denbora pasa ondoren, urberritzen dira eta azkenik lehortu.
* Entsalada hauek ontzeko ozpin-olioa, saltsa arrosa, jogurt saltsa, esne-gain garratza edo beste edozein saltsa erabil dezakegu.
* Gogoratu azken momentuan ondu behar dela.
# Sukaldaritza liburua/Errezetak/Foie micuit-a

Errezeta-liburuaren parte. Foie micuit-a

## Osagaiak

4 pertsonarentzat:
* Ahate gibela 600 g
* Izotza
* Piper hauts beltza
* Porto edo Armagnac-a
* Gatza
* Gatz lodia
* Ogi txigortuko tostadak
* Sagar edo mugurdi saltsa

## Pausoak

Erosi dugun ahate gibelari zain guztiak ahalik eta hoberen kendu. Ondoren, piper hauts beltza eta gatza bota. Ondoren, Porto edo Armagnac tantatxo batzuk bota, eta dena eskuekin ondo nahastu. Jarraian, aluminio papera mahaian zabaldu, eta haren erdian gibela ipini. Dena ondo bildu erdian, mendi itxura emanez. Gero, aluminio papera tolesten hasi, eta izkinak estutuz joan, kuzkur itxura emanez. Bukaeran, karamelu luze baten itxura hartuko du. Labea 150 gradutan berotzen jarri, eta, ondo berotu denean, labeko erretilu batean jarri, eta egosi, 8 bat minutuz. Atera orduko, beste erretilu batean izotz puskekin hozten utzi. Azkenik, hozkailuan sartu, eta, gutxienez, hamabi orduz bertan eduki. Aluminio papera kendu ondoren. Mahaira zerbitzatzeko, xaflatan moztu, eta, gainetik, gatz lodi ale batzuk bota. Mahaira zerbitza dezakegu, ogi txigortuarekin batera. Saltsa moduan, sagar zein mugurdi saltsak oso ondo dihoazkio.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/16
# Sukaldaritza liburua/Errezetak/Frorentina arrautzak

FLORENTINA ARRAUTZAK
MAHAIKIDEAK:4.

## OSAGAIAK

* Oliba olio birjina: 50 ml.
* Urdaiazpiko gazia: 100 g. karratuan.
* Ziazerba: 750 g. egosi xukatu eta xehatua.
* Arrautzak: 4.
* Gurina: 25 g.
* Gazta birrindua: 100 g.
* Intxaur muskatu.
* Gatza.

## PRESTAKETA

* Piztu labea 180ºC-tan.
* Zartagin batean jarri olio pittin bat sutan, gehitu urdaiazpikoa lehenik eta segundo gutxira ziazerba, salteatu elkarrekin. Ondu gatzarekin.
* Labeko erretilu batean egin 4 habia itxurakoak ziazerbekin eta arrautza kraskatu ondoren jarri horien erdian.
* Gehitu gainetik gazta birrindua, intxaur muskatua eta gurina.
* Sartu labera 8 bat minutuan, zuringoa mamitu bitartean.

## AHOLKUAK

* Ziazerbak egosi 5 minutuan gatzatutako ur irakinetan. Segituan hoztu eta xukatu.
# Sukaldaritza liburua/Errezetak/Txitxardinak betiko eran

TXITXARDINAK BETIKO ERAN
MAHAIKIDEAK: 4

## OSAGAIAK

* Oliba olio birjina: 60 ml.
* Baratxuria: 3 xerratu.
* Pipermin lehorra: 2 xerra.
* Txitxardin egosia: 600 g.

## PRESTAKETA

* Zartagin bat olioarekin sutan jarri.
* Baratxuria eta pipermina erantsi.
* Baratxuriak kolorea hartzen hasitakoan, txitxardinak gehitu eta bi sardexkarekin eta kontu handiarekin txitxardinei eragin.
* Nahikoa berotutakoan, sua itzali.

## AHOLKUAK

* Txitxardinak zerbitzatuko ditugun lurrezko kazolak bainu marian berotuko ditugu, bestela txitxardinak azkar hozteko arriskua dago.
* Kontuz ibili gehiegi egin gabe.
# Sukaldaritza liburua/Errezetak/Txirlak marinel erara

TXIRLAK MARINEL ERARA
MAHAIKIDEAK: 4

## OSAGAIAK

* Oliba olio birjina: 100 ml.
* Tipula: ½ xehatu.
* Baratxuria: 2 xehatu.
* Perrexila: Sorta txiki 1 xehatu.
* Irina: 15 g.
* Ardo zuria: 50 ml.
* Tomate saltsa: 50 ml
* Arrain salda edo ura: 200 ml.
* Txirla handia: 1200-1600 g.

## PRESTAKETA

* Ur gatzatu hotzetan txirlak ondo garbitu, oskol eta hondar zatiak kenduz.
* Kazola batean eta su baxuan tipula olioarekin goxatzen jarriko dugu, erdi eginik dugunean baratxuria gehitu.
* Barazkia goxatuta dagoenean, perrexila eta irina lehenik eta ongi nahasi ondoren, ardo zuria gehitu, jarraian tomate saltsa eta arrain salda.
* Saltsa irakiten dugunean, txirla handiak gehitu eta estalki bat jarriko diogu.
* 2 minutuz sutan irekitzen utzi.
* Koilara baten laguntzaz saltsarekin busti txirlak eta zerbitzatu.

## AHOLKUAK

* Plater honi ez diogu gatzik jarriko, normalean txirlak botako dutena nahikoa izango delakoan.
* Txirla oso gutxi kozinatu behar da, bestela lehortu eta gogortu egiten da.
# Sukaldaritza liburua/Errezetak/Txitxarroa plantxan piper erre, tipula eta gari zainzuriekin

Errezeta-liburuaren parte.

## Osagaiak

4 LAGUNENTZAT
* Txitxarro handi bat
* Pipermorro bat
* Tipula gorri bat
* Gari zainzuri sorta bat
* Gatza
* Oliba olio a
* Ozpina

## Pausoak

1. Lehenik, piperrada prestatzen hasiko gara. Horretarako, moztu pipermorroa eta tipula juliana eran, eta lapiko batean, olio zurrusta eta gatz pitin batekin, su motelean erregosi, 30 minutuz.
2. Ez estali lapikoa taparekin, horrela lurruna kanporatu egingo da, eta horrek barazkiei zapore eta kolore biziagoak mantentzen lagunduko die.
3. Lapiko batean, ura irakiten ipini gatz pittin batekin, eta gari zainzuri ak bost bat minutuz egosi.
4. Jarraian, ur hotzean sartu, eta gorde.
5. Txitxarroa bi xerratan moztu, eta erdiko hezurrak kendu.
6. Xerra bakoitzari dituen hezurtxoak poliki-poliki eta ongi kendu, horrela ahalik eta garbiena uzteko. Xerra bakoitza 6 zatitan moztu.
7. Zartagin bat su bizian berotzen jarri, oliorik bota gabe. Ondo beroa dagoenean, txitxarro xerra txikiak jarri, azala zartagin aldera daudela; gatz pitin bat eta olio pixka bat gainetik bota.
8. Ukitu gabe, pare bat minutuz eduki, azala gorritu arte.
9. Ondoren, buelta eman, eta prestatu ditugun piperrak, gari zainzuri eta tipula gainean jarriko ditugu.
10. Beste oliba olio zurrusta bat bota, baita ozpin pixka bat ere.
11. Sua itzali, tapa batekin estali, eta pare bat minutuz utzi bertan, arraina barazkiekin gozatu dadin, sua itzalirik.
12. Zerbitzatzeko, plater bakoitzean hiru bat txitxarro puska jarri, eta barazkia gainetik gehitu.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/2
# Sukaldaritza liburua/Errezetak/Txitxarroa piperrada eta patata purearekin

Errezeta-liburuaren parte. Txitxarroa piperrada eta patata purearekin

## Osagaiak

4 pertsonarentzako osagaiak:
* Bi txitxarro
* Piper gorri bat
* Bi piper berde
* Bi tipulin
* Lau baratxuri ale
* Bi patata handi
* Perrexil
* Oliba olio a
* Ozpina
* Gatza

## Pausoak

Patata purea prestatzeko: patata k zuritu, laukietan moztu eta lapiko batean urez estalita berotzen jarri. Gatz pitin bat bota, eta irakiten mantendu.
Hogei bat minutu pasa ondoren, basokada bat esne gehitu, eta irakiten utzi beste hamabost minutuz.
Patata biguna dagoenean, sutik atera; oliba olio zorrotada bat gehitu, eta irabiagailuaren laguntzaz patata purea egin.
Barazki guztiak garbitu, zuritu eta laukitxoetan moztu. Zartagin zabal bat berotzen jarri, oliba olio zorrotada batekin. Barazkiak bertara gehitu, eta erregosi su bizian, kolore pixka bat har dezaten. Hogei bat minutu pasa ostean, sutik kendu eta gorde.
Txitxarroak erosterakoan bi xerratan moztuta emateko eskatuko dugu.
Plantxa zabal bat hartu, eta berotzen jarri. Ondo beroa dagoenean, txitxarro xerrak jarri, oliba olio zorrotada bat bota eta lau minutuz arraina ukitu gabe frijitu. Ondoren, poliki, buelta eman eta beste hiru bat minutuz eduki. Arrain xerrak frijitu ahala, barazkia dugun zartaginera atera. Ozpin zorrotada bat gainetik bota.
Platerean zerbitzatzeko, arrainaren inguruan barazkiak eta patata purea jarri.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/12
# Sukaldaritza liburua/Errezetak/Txirla risottoa

TXIRLA RISOTTOA
MAHAIKIDEAK: 4

## OSAGAIAK

* Gurina: 50 g.
* Oliba olio birjina: Zurrusta 1.
* Tipulina: 1 xehatu.
* Baratxuria: 2 xehatu.
* Perrexila: Xehatu.
* Arroz borobila edo japoniar erakoa: 320 g uretan garbitua zikinak kentzeko.
* Salda zuria, edo ura: 650 ml.
* Ardo zuria: 100 ml.
* Txirla: 24.
* Idiazabal gazta birrindua: 50 g.

## PRESTAKETA

* Kazola zabal batean oliba olioa eta gurina tipularekin sutan jarri.
* Gorritzen hasitakoan gehitu baratxuria.
* Utzi minutu pare bat su ertainean hau ere kozinatzen eta arroza gehitu.
* Hasi poliki poliki salda beroa gehitzen, koilara batekin arroza mugituz.
* Salda guztia gehitu, tarteka koilararekin nahasiz.
* 10 minutu inguru irakin duenean , kazola bat ardo zuriarekin sutan jarri, eta bertan txirlak sartu, tapatu eta itsaskiak ireki bitartean eduki.
* Txirlak irekitakoan salda iragazi eta nahastu arrozarekin.
* Arrozak 15 minutu irakindakoan, sutatik atera.
* Sutatik kanpo, perrexila eta gazta birrindua gehitu eta azken aldiz jan aurretik. Txirlak albotan zerbitzatuko ditugu.

## AHOLKUAK

* Ohikoa da gaztarekin batera esne gain harrotu pitin bat gehitzea amaieran.
* Risottoa egiteko arrozari tarteka eragin behar zaio, baina ez uneoro.
* Gogoratu arroza saldarekin gazitu behar dela.
* Ilar edo saltsa berdea plater honen hornigai bikaina izan daiteke.
# Sukaldaritza liburua/Errezetak/Txirlak saltsa berdean

TXIRLAK SALTSA BERDEAN
MAHAIKIDEAK: 4

## OSAGAIAK

* Oliba olio birjina: 100 ml.
* Baratxuria: 2 xehatu.
* Perrexila: Eskukada txiki bat xehatu.
* Irina:15 g.
* Ardo zuria: 50 ml.
* Arrain salda edo ura: 200 ml.
* Txirla handia: 1400 g.
* Gatza.

## PRESTAKETA

* Kazola zabal batean jarri olioa, baratxuri eta perrexilaren erdiarekin sutan.
* Baratxuria dantzan hasitakoan, eta gorritu aurretik , gehitu irina eta nahastu.
* Jarraian, ardo zuria lehenik, eta salda edo ura ondoren gehitu.
* Saltsa irakiten hasitakoan gehitu txirlak.
* Ondo eragin saldari txirlekin nahastu dadin, tapa bat jarri eta su bizian minutu batez egosi.
* Sutatik atera, tapa kendu, eta erdi irekita dauden txirlak guztiz zabaldu.
* Txirlaren bat zabalduko ez balitz, kazolatik erretiratu.
* Gatz askorik behar ez badu ere, ondu.

## AHOLKUAK

* Kontu izan txirlak gehiegi egosi gabe, azkar murriztu, lehortu eta zaildu egiten bai da.
* Jeneralean, txirlek ura eta gatza gehituko diote saltsari; beraz, ur eta gatzarekin kontuz, tamainan erantsi.
* Txirlak egin aurretik ur gatzatutan garbitu oskol eta hondar arrastoak kentzeko.
# Sukaldaritza liburua/Errezetak/Txirlak zartagian

TXIRLAK ZARTAGIAN
MAHAIKIDEAK: 4

## OSAGAIAK

* Txirla handia: 1,6 kg
* Oliba olio birjina: 100 ml.
* Baratxuria: 2 xehatu.
* Perrexila: Eskukada 1 xehatu.
* Limoi zukua: 1/2.

## PRESTAKETA

* Piztu zartagin bat su bizian, eta jarri bero bero.
* Gehitu olio tanta batzuk eta txirlak, utzi su bizian, txirlak ireki arte.
* Beste zartagin batean baratxuria eta perrexila, su baxuan jarri eta gorritzen hasitakoan gehitu txirlei.
* Limoi tanta batzuk ere gehitu eta dena ongi nahastu ondoren zerbitzatu.

## AHOLKUAK

* Txirlak oso gutxi egin behar dira bestela, zaildu egiten dira.
* Olio errerik eta limorik gabe ere asko jaten da, ireki eta bere horretan.
* Erabili aurretik txirlak un gatzatu hotzetan garbitu, oskol eta hondar arrastoak kentzeko.
# Sukaldaritza liburua/Errezetak/Txitxardin entsalada

TXITXARDIN ENTSALADA
MAHAIKIDEAK: 4

## OSAGAIAK

* Oliba olio birjina: 100 ml.
* Jerezko ozpina: 25 ml.
* Gatza.
* Eskarola horia: 2 eskukada, ondo garbitu eta lehortu eta zatitua.
* Txitxardin egosia edo gulak: 400 g.
* Tipulin hostoa: Ale batzuk xehatu.

## PRESTAKETAK

* Katilu batean nahasi oliba olioa, Jerezko ozpina eta gatza.
* Pertz batean elkartu eskarola txitxardin edo gulekin.
* Gehitu ozpin-olioa eta maneatu kontu handiarekin.
* Entsalada muntatzeko, plateraren erdian uztai bat jarri eta entsaladarekin bete.
* Uztaia erretiratu eta alboetan ozpin-olio hari bat eta tipulin hostoaz edertu.

## AHOLKUAK

* Gordinik jan behar diren letxugak aldez aurretik ongi desinfektatu, garbitu eta lehortu behar izaten dira. Desinfektatzeko lixiba bereziak likidoan edo pastillan saltzen dira. Horretarako saltzaileak adierazitako ur kantitatean dagozkion tantak edo pastillak bota ondoren, letxugak bertan murgiltzen dira. Dagokion denbora pasa ondoren, urberritzen dira eta azkenik lehortu.
* Entsalada hauek ontzeko ozpin-olioa, saltsa arrosa, jogurt saltsa, esne-gain garratza edo beste edozein saltsa erabil dezakegu.
* Gogoratu azken momentuan ondu behar dela.